**Arbejdsnotat og referat fra**

afdelingsbestyrelsesmøde onsdag **den 17. januar 2018 kl. 10 - 12**

Mødet blev holdt i Fælleslokalet, Vallensbæk Stationstorv - 61 78 18 73.

Referat: Peder 21. januar 2018

Deltagere: Marianne, Jørgen A, Jørgen B, Gert og Peder

-----------------------------------------------------------------------------------------------------------------------------------------------

**Dagsorden:**

F: Godkendelse af referat fra sidste møde.

Arbejdsnotat og referat fra møde den 22. november blev underskrevet.

**Godkendt uden bemærkninger. Ingen punkter til opfølgning.**

F: Orientering fra formanden.

Bemandingssituation Ejendomskontoret. ***- bilag 5***

**Peter Lundgreen starter fuldtid fra 1. februar. Driftsfællesskab med Højstrupparken fortsætter. Ansættelse af driftsleder er i fuld gang. Det betyder, at vi må sige farvel til Sussi, som har gjort en stor indsats. Vi kommer til at savne Sussi.**

Referater fra bestyrelsesmøder i Vallensbæk Boligselskab.

**Et udvalg (Katja og Thomas) arbejder med målsætningsprogram og handlingsprogram for Vallensbæk Boligselskab med følgende hovedtemaer i målsætningsprogram: Værdigrundlag, vækst, samarbejdet med kommuner, bestyrelsesudvikling, kommunikation, drift, socialt ansvar.**

**Udkast præsenteres på OB-møde i februar og drøftes på seminar med afdelingsbestyrelser og ansatte den 16. marts. *- bilag 3***

**Et andet udvalg, som består af formandskabet i boligorganisationen og afdelingsformændene skal se på samarbejdet og gennemgå administrationsaftalen med KAB i detaljer. Herunder vurdere behov. Baggrunden er blandt andet, at alle afdelinger, som led i regeringens ønsker om effektiv drift for den almene sektor skal spare 8,21%. En del af besparelsen kunne være at tilpasse aftalen med KAB, evt. sende den i udbud. Der er også en del punkter i samarbejdet med KAB, som giver anledning til utilfredshed. Fx. fremførte jeg på mødet, hvor direktøren for KAB, Jens Elmelund var tilstede, at vi har savnet større skarphed og god rådgivning, og opfølgningerne tager for lang tid. Som eksempel altanprojekt, som blev startet i maj måned. Der er stadig ikke fundet en løsning på opgaven. *- bilag 8***

**Kommunalbestyrelsen har den 5. december valgt følgende personer til Vallensbæk Boligselskabs bestyrelse:**

**Lene Lykke Sørensen (valgt af gruppe C)**

**Claus Weichel (valgt af gruppe A)**

**De afløser Flemming Wetterstein og Per Riis Larsen.**

**Kommunalbestyrelsens valg af bestyrelses medlemmer har meget sent i processen været drøftet i Organisationsbestyrelsen. På repræsentantskabsmøde i juni vil der blive fremsat forslag til nye regler for udpegning af bestyrelsesmedlemmer.**

Byggeregnskab **- FORTROLIGT *- bilag 7***

**Byggeregnskab er fremsendt til Vallensbæk Kommune til godkendelse. Regnskabet holder sig inden for de oprindelig godkendte rammer**.

Præsentation af ny hjemmeside for Vallensbæk Stationstorv

**Den nye hjemmeside er nu gået i luften og i slutningen af januar måned præsenteres også Facebook gruppe, som blandt andet Marianne står bag. Ekstern hjælp til hjemmesiden er "finansieret" med § 18 midler. I aftalen indgår også support i 2018.**

Igangværende projekter og kommende projekter - mest til orientering og løbende opfølgning

Opfølgning på vores møde med Sussi - skema var udsendt sammen med dagsorden.

**Der var fra alle stor tilfredshed med vores møde med Sussi. På mødet fik vi en god og forståelig orientering om igangværende opgaver. Efterhånden er flere ting på listen blevet udført. Mandag den 22. får vi forhåbentlig løst problemet med dørtelefoner. Jørgen B. satser alt på, at det lykkes. Der er ingen tvivl om, at vi kommer til at savne Sussi, når hun stopper til februar.**

Procedure og kriterier for venteliste og genudlejning

**På mødet den 27. november med Finn Larsen og Marianne Vittrup, KAB var der desværre afbud fra Katja. Det havde været godt også at have hendes kommentarer og holdning til ventelisten. Men under alle omstændigheder, så har vi en opgave med - inden alt for længe - at kontakte personerne på ventelisten, holde møde med dem og få afklaret om de stadig er interesseret.**

***(Mit forslag er, at jeg sammen med Marianne laver et forslag til køreplan, mail m.m, hvor vi også involverer Katja)***

F: Aktuelle punkter sendt til formanden

**ingen**

F: Næste møde

21. februar, der er afbud fra Peder

F: Eventuelt

Generalforsamling i Vallensbæk Senior Park

Vi skal drøfte, hvilke aktiviteter der foregår i regi VSP og VST

Hvordan skal opdeling være fremadrettet.

**Bestyrelsen for Vallensbæk Senior Park indkaldes til møde torsdag den 8. februar kl. 10 om ovenstående punkter. (Indkaldelse og dagsorden er sendt)**

Kalender

Torsdag 8. februar kl. 10 Bestyrelsesmøde Vallensbæk Senior Park

*Onsdag 21. februar kl. 10 - 12 Afdelingsbestyrelsesmøde VST*

Mandag 26. februar kl. 16.00 Organisationsbestyrelsesmøde i HØJ/Peder

*Onsdag 21. marts kl. 10 - 12 Afdelingsbestyrelsesmøde VST*

Tirsdag 27. marts Generalforsamling Vallensbæk Senior Park

*Onsdag 18. april kl. 10 - 12 Afdelingsbestyrelsesmøde VST*

*Onsdag 23. maj kl. 10 - 12 Afdelingsbestyrelsesmøde VST*

Mandag 28. maj kl. 16.00 Organisationsbestyrelsesmøde i KAB/Peder

Mandag 25. juni kl. 17.00 Repræsentantskabsmøde i ROS/Peder og Gert

*Onsdag 22. august kl. 10 - 12 Afdelingsbestyrelsesmøde VST*

Onsdag 19. september Afdelingsmøde Vallensbæk Stationstorv

Mandag 24. september kl. 16. 00 Organisationsbestyrelsesmøde i HØJ/Peder

Mandag 10. december kl. 16.00 Organisationsbestyrelsesmøde i HØJ/Peder

Vallensbæk, den 21. januar 2018

Peder

Godkendt den 21. februar 2018

Marianne Johansen Gert Ehrhorn Jørgen Bresson

Jørgen Anthoni Peder Christian Kornum